CONVOCATÒRIA EN RÈGIM DE CONCURRÈNCIA COMPETITIVA D'AJUDES PER A LA REALITZACIÓ DE PRÀCTIQUES EN ENTITATS COL·LABORADORES A L'ESTRANGER PER PART D'ESTUDIANTS DE LA UNIVERSITAT D'ALACANT CURS 2022-23 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/34932)
  + [Valencià](/va/acuerdo/34946)






Selector de idioma

Leer

* [Español](/es/acuerdo/34400)
* [Valencià](/va/acuerdo/34271)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA EN RÈGIM DE CONCURRÈNCIA COMPETITIVA D'AJUDES PER A LA REALITZACIÓ DE PRÀCTIQUES EN ENTITATS COL·LABORADORES A L'ESTRANGER PER PART D'ESTUDIANTS DE LA UNIVERSITAT D'ALACANT CURS 2022-23[Butlletí Oficial Universitat d'Alacant](/ca/Publicacion)
===============================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA EN RÈGIM DE CONCURRÈNCIA COMPETITIVA D'AJUDES PER A LA REALITZACIÓ DE PRÀCTIQUES EN ENTITATS COL·LABORADORES A L'ESTRANGER PER PART D'ESTUDIANTS DE LA UNIVERSITAT D'ALACANT CURS 2022-23

Data d'aprovació
:   30/01/2023

Data de publicació
:   01/02/2023

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/34303)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/34253)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/34701)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA EN RÈGIM DE CONCURRÈNCIA COMPETITIVA D'AJUDES PER A LA REALITZACIÓ DE PRÀCTIQUES EN ENTITATS COL·LABORADORES A L'ESTRANGER PER PART D'ESTUDIANTS DE LA UNIVERSITAT D'ALACANT CURS 2022-23&url=https://www.boua.ua.es/va/acuerdo/34264)

**Títol:** CONVOCATÒRIA EN RÈGIM DE CONCURRÈNCIA COMPETITIVA D'AJUDES PER A LA REALITZACIÓ DE PRÀCTIQUES EN ENTITATS COL·LABORADORES A L'ESTRANGER PER PART D'ESTUDIANTS DE LA UNIVERSITAT D'ALACANT CURS 2022-23

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 30 de gener de 2023

CONVOCATÒRIA EN RÈGIM DE CONCURRÈNCIA COMPETITIVA D'AJUDES PER A LA REALITZACIÓ DE PRÀCTIQUES EN ENTITATS COL·LABORADORES A L'ESTRANGER PER PART D'ESTUDIANTS DE LA UNIVERSITAT D'ALACANT CURS 2022-23

1.    Objecte

L'objecte d'aquesta convocatòria és la concessió, en règim de concurrència competitiva, d'ajudes a alumnat d'estudis conduents a titulacions oficials de la UA que haja realitzat pràctiques externes en entitats situades a l'estranger durant el curs 2022-23.

2.   Requisits de les Persones Beneficiàries

Haver realitzat unes pràctiques externes tramitades pels Centres de la Universitat d'Alacant en una entitat situada a l'estranger durant el curs 2022-23.

Incompatibilitats:

La concessió d'aquesta ajuda serà incompatible amb qualsevol altre benefici que tinga la mateixa finalitat, fins i tot de quantia diferent, que puga rebre's d'altres entitats o persones públiques o privades, inclosa la convocatòria Erasmus + Pràctiques i l'ajuda per a les pràctiques en el MAEC, o que coincidisquen durant el mateix període amb la realització de les pràctiques Erasmus + Estudis o altres ajudes de Mobilitat No Europea.

3.   Número i dotació de les ajudes.

La dotació inicial per a aquest programa serà de 10.000 euros per a les pràctiques que es duguen a terme durant 2022-23.

Les ajudes s'abonaran pel total del període de pràctiques i es distribuiran de la següent manera, segons la ubicació de l'entitat col·laboradora en la qual s'han dut a terme:

Europa i països riberencs del Mediterrani: 700 €

Amèrica Llatina: 900 €

Els Estats Units i el Canadà: 1000 €

Altres continents: 1100 €

S'establirà una bossa addicional de 1.000 euros per a ajuda complementària a estudiants que presenten certificat de discapacitat igual o superior al 33 per cent. L'ajuda es concedirà prèvia valoració dels tècnics del CAE de la UA sobre la necessitat d'aquesta, i sumarà 200 euros més per estudiant.

S'abonarà el total de l'ajuda una vegada rebuda en la unitat de Pràctiques la documentació requerida.

Si la dotació pressupostària inicial no fóra suficient per a cobrir totes les sol·licituds vàlides, les ajudes s'atorgaran segons l'ordre obtingut seguint els criteris de valoració i fins que s'haja esgotat el pressupost. En cas d'estudiants que obtinguen la mateixa puntuació, s'establirà la següent prioritat:

1r qui tinga major nombre de crèdits superats

2n qui tinga major nombre de matrícules d'honor

3r qui tinga major nombre d'excel·lents

4t qui tinga major nombre de notables

4.    Termini i procediment de presentació de sol·licituds

El termini per a sol·licitar l'ajuda s'estendrà des del 01 de juny 2023 a les 00.00 fins al 10 de juny de 2023 a les 23.59 h.  Les sol·licituds es dirigiran a la Unitat de Pràctiques mitjançant una Instància Genèrica a través d'UA Cloud, E-administració, acompanyada de les factures dels viatges d'anada i de retorn i dels justificants d'abonament de l'allotjament en destinació.

La Unitat de Pràctiques comprovarà els tràmits i la documentació vinculada a les pràctiques per a admetre o denegar les sol·licituds: el conveni de cooperació educativa subscrit; l'acord de pràctiques degudament signat per totes les parts; la memòria de pràctiques lliurada per a avaluació; l'avaluació per part del tutor/a extern i acadèmic.

En el cas de pràctiques que es duguen a terme durant els mesos d'estiu del curs 2022-23, s'obrirà un termini extraordinari de sol·licitud de l'1 al 8 d'octubre de 2023.

5.    Criteris d'adjudicació

Una vegada comprovada la realització de les pràctiques, les sol·licituds rebudes s'ordenaran seguint els següents criteris:

1.- Si les pràctiques són curriculars:  1 punt.

2.- Nota mitjana d'expedient: fins a 1 punt, calculat multiplicant la nota mitjana per 0.1  Per a estudiants de Grau, la nota mitjana serà la que conste en l'expedient per a convocatòria C3. Per a estudiants de màster i doctorat, es tindrà en quanta la mitjana de l'expedient del grau amb el qual es va accedir.  Si els estudis de grau que els van donar accés es van cursar fora de la UA, hauran d'aportar aquesta dada mitjançant document oficial expedit per la universitat en la qual es van cursar.

3.- Qualificació de les pràctiques: fins a 1 punt, calculat multiplicant la nota mitjana per 0.1

4.- Haver obtingut una beca General per a estudis universitaris del Ministeri d'Educació durant el curs: 1 punt

La unitat de Pràctiques de la UA publicarà en la seua pàgina web la resolució provisional de les ajudes i el termini de reclamació, així com la resolució definitiva, en la qual s'indicarà que els beneficiaris i les beneficiàries hauran de facilitar la documentació necessària per a fer efectiu el pagament de l'ajuda. La Unitat de Pràctiques facilitarà els models oficials.

6.    Comissió de valoració

La Comissió encarregada de la valoració de les sol·licituds, tindrà la següent composició:

Presidència:

-       La vicerectora d'Estudiants i Ocupabilitat (o persona en qui delegue)

Secretaria:

-       La subdirectora de Pràctiques, Ocupació i Emprenedoria del Servei d'Alumnat,

Vocals:

-       La Directora del Servei d'Alumnat (o persona en qui delegue).

7.    Resolució, notificació i publicació dels resultats

La Rectora de la Universitat d'Alacant acordarà la resolució definitiva de la convocatòria.

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web:<https://centroempleo.ua.es/es/practicas-y-empleo/practicas-en-la-ua/internacionales/convocatoria-ayudas-para-practicas-realizadas-en-el-extranjero.html>, segons el calendari previst de gestió, substituint la notificació a les persones interessades i produint els mateixos efectes.

En la fase d'adjudicació i resolució, les comunicacions que des de la unitat de Pràctiques del Servei d'Alumnat (unitat que s'encarrega de la gestió del programa), hagen de realitzar-se amb els estudiants, es duran a terme a través del correu electrònic que s'indique en la sol·licitud.

8.    Marc legal i pressupostari

La convocatòria d'ajuda, que serveix de base reguladora es troba recollida en la línia de subvenció 2023LS0092 de l'edició 2023 del Pla Estratègic de Subvencions 2021-23 de la Universitat d'Alacant.

La subvenció assignada s'ajustarà al que es disposa en la llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, Llei 1/2015, de 6 de febrer, d'Hisenda Pública, del Sector Públic Instrumental i de Subvencions, normativa interna de la Universitat d'Alacant i la present convocatòria.

Tot allò que les bases d'aquesta convocatòria no regulen es regirà per la Normativa de Pràctiques Externes de la Universitat d'Alacant.

La dotació de les ajudes d'un màxim de 11.000,00 euros serà sufragada amb càrrec al capítol IV (orgànica 52.83.9G.95.00) del pressupost del Vicerectorat d'Estudiants i Ocupabilitat. L'execució d'aquesta dotació està supeditada a la disponibilitat de liquiditat de la UA. S'aplicaran les retencions de rendes que, si escau, establisca la legislació vigent.

L'ajuda econòmica que es rep està constituïda per fons propis de la Universitat d'Alacant (Màxim 11.000 €).

9.    Obligació i justificació del beneficiari

Les obligacions dels beneficiaris d'aquesta convocatòria són:

* En la fase de sol·licitud, els estudiants aportaran la documentació detallada en el primer paràgraf del punt 4 d'aquesta convocatòria.
* En la fase d'adjudicació, els estudiants aportaran la documentació detallada en l'apartat 2 del punt 5 d'aquesta convocatòria, en cas que els estudis d'accés al Màster / doctorat s'hagen cursat fora de la UA.
* En la fase de resolució, els estudiants aportaran la documentació requerida per la Unitat de Pràctiques, que enviarà els models oficials als beneficiaris de les ajudes per a fer efectiu el pagament.

Es considerarà que renuncien tàcitament a l'ajuda les persones beneficiàries que no presenten la documentació requerida en els terminis i en les condicions descrites en les bases d'aquesta convocatòria i en les seues resolucions.

10. Protecció de dades de caràcter personal

D'acord amb el que disposa la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió feta en interès públic o en l'exercici dels poders públics conferits a la Universitat d'Alacant, i en el consentiment expressat en la vostra sol·licitud de participació en aquesta.

En el marc dels tractaments esmentats, les vostres dades no podran ser cedides, excepte obligació legal i seran conservades durant el temps estrictament necessari per a complir amb la finalitat citada.

Us informem que la persona interessada pot exercir els seus drets en relació amb el tractament de les dades personals d'accés, rectificació i supressió, entre d'altres, mitjançant una sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu electrònica <https://seuelectronica.ua.es/va/index.html>. Pot, així mateix, posar-se en contacte amb el delegat de protecció de dades a través de l'adreça [hba@eo.xw](mailto:xiv@ok.oc).

La informació addicional i detallada sobre Protecció de dades, els drets de la persona interessada i la Política de Privacitat de la Universitat d'Alacant es poden consultar en l'enllaç següent: <https://seuelectronica.ua.es/va/privacidad.html>

11.       Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 6.4 de la llei Orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la comissió de valoració podrà interposar-se el recurs d'alçada previst en l'article 121 de la Llei 39/2015, en el termini d'un mes comptat des de l'endemà al de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre-ho. D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà al·legar-se per les persones interessades per a la seua consideració en la resolució que pose fi al procediment.

Alacant, 30 de gener de 2023

La rectora

P.D. de signatura, la vicerectora d'Estudiants i Ocupabilitat

(Resolució de 22 de desembre de 2020)

Rosario Isabel Ferrer Cascales





[Carretera Sant Vicent del Raspeig s/n  
03620 Sant Vicent del Raspeig - Alacant  
 Tel. 51 383 2388 - Fax 62 396 7098](https://www.google.es/maps/@54.239219,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12400&trk=tyah&trkInfo=tarId%4E1629546147742%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)